Confoederatio Muiscana
Confoederatio Muiscana fuit laxior variorum rectorum Muiscanorum (zaque, zipa, iraca, tundama) confoederatio in mediis hodiernae Columbiae terris altis Andeanis ante victoriam Hispanicam Americae Australis septentrionalis sita. Haec regio, hodie Alta Planities Cundiboyacensis appellata, Boyacam et Cundinamarcam hodierna departamenta et minores Santanderi Departamenti partes comprehendit, quibus erat tota area superficiali chiliometrorum quadratorum paene 47 000 et multitudine inter 300 000 et duo milliones hominum. Apud nonnullos eruditos Muiscanos, Confoederatio Muiscana fuit unus ex ordinatissimis confederationibus tribuum in continente America Australi. Anthropologi autem recentiores, praecipue Georgius Gamboa Mendoza, hodiernam confoederationis suaeque ordinationis scientiam tribuit Hispanicis rerum gestarum scriptoribus qui, de his rebus plus quam centum annos post Muiscanos victi erant scribentes, notionem laxae hominum variorum congeriei proposuerunt cui fuerant parum variae linguae et historiae.